Aðalhagfræðingur Íslandsbanka segir verðbólgu hjaðna hægar en gert var ráð fyrir og að hún verði ekki komin niður í markmið Seðlabankans fyrr en í árslok. Útlit er fyrir að verðbólga aukist lítillega í mars.
Greiningardeild Íslandsbanka spáir því að vísitala neysluverðs hækki um 0,4 prósent í þessum mánuði og að verðbólga aukist úr fjóru komma einu 4,1 prósenti í 4,2 fjögur komma tvö prósent. Jón Bjarki Bentsson er aðalhagfræðingur bankans.
Við erum búin að vera að sjá mjög hraða hækkun á eldsneytisverði erlendis og það er að endurspeglast í hækkunum á dælunum hér innanlands. Það er stærsti einstaki þátturinn og þar á ofan koma útsölulok sem alltaf eru í mars.
Verðbólgan hefur hjaðnað hægar á fyrstu mánuðum ársins en gert var ráð fyrir. Í byrjun árs var gert ráð fyrir að verðbólgan yrði komin niður í tveggja komma fimm 2,5 prósenta markmið Seðlabankans í lok sumars en nú er gert ráð fyrir að það gerist ekki fyrr en í árslok.
Það hefur verið seigara í henni heldur en við héldum fyrir nokkrum mánuðum. Það kemur til af tvennu, annars vegar er íbúðamarkaður sterkari en við héldum framan af síðasta ári og svo hitt er þessi mikla hækkun á eldsneytisverðinu.
Jón Bjarki býst þó við að verðbólgan hjaðni hratt þegar líður á árið.
Þar skiptir mestu máli að við gerum ráð fyrir því að krónan styrkist þegar ferðaþjónustan tekur við sér. Það eru kraftar sem yfirvinna aðra skammtímaáhrifaþætti í verðbólgunni hjá okkur.
Verðbólga hjaðnar hægar á þessu ári en gert hefur verið ráð fyrir. Aðalhagfræðingur Íslandsbanka býst við að hún verði ekki komin niður í markmið Seðlabankans fyrr en í lok árs.